Výber pracovníkov a doktorandov fakúlt zabezpečí vedenie jednotlivých fakúlt, výber pracovníkov univerzitných pracovísk a Rektorátu zabezpečí vedenie univerzity. Výsledky výberových konaní budú zverejnené v AIS2 v sekcii Oznamy pre zamestnancov najneskôr 28.4.2023. O výsledkoch budú informovaní uchádzači aj emailom. Výberové kritériá:
Kvalita predloženého programu školenia/výučby/zmluvy o štúdium/zmluvy o stáži s ohľadom na prínos plánovanej mobility pre katedru/ústav/univerzitné pracovisko/fakultu/univerzitu. Záujemca o mobilitu je povinný v časti ´PROPOSED MOBILITY PROGRAMME´ adekvátne zdôvodniť opodstatnenosť mobility. Preferovaní  sú pracovníci a doktorandi, mobilita ktorých podporuje stratégiu internacionalizácie pracoviska/fakulty. Preferovaní sú pracovníci a doktorandi, ktorí aktívne podporujú program Erasmus+ na Univerzite Pavla Jozefa Šafárika v Košiciach (výučbová aktivita pre prichádzajúcich Erasmus študentov, prijímanie prichádzajúcich zamestnancov v rámci programu Erasmus+, členstvo v ESN Košice). Preferované sú mobility, ktoré sú navrhnuté na základe už existujúcej dobrej spolupráce s inštitúciami partnerských krajín, takto zabezpečujúc kvalitnú implementáciu mobilít a hodnotné výstupy.  Ďalšie kritériá stanovené fakultou/univerzitným pracoviskom.